開羅

開羅係埃及首都，橫跨尼羅河，係整個中東地區嘅政治、經濟同埋商業中心。佢由開羅省、吉薩省同蓋勒尤卜省組成，通常叫大開羅。大開羅係埃及同阿拉伯世界最大嘅城市，亦係世界上最古老嘅城市之一。

開羅嘅形成，可以追溯到公元前約 3000 年嘅古王國時期，作為首都，亦有成千年以上嘅歷史。喺佢嘅西南大約 30 公里處，係古都孟菲斯遺址。係嗰塊開闊嘅平地上，一片綠蔭裏面，有一座小小嘅院落，呢個就係孟菲斯博物館，裏面有法老拉美西斯二世嘅巨型石像，歷史久遠。院裏面有一座獅身人面像，係遊客影相留念嘅地方。

由孟菲斯遺址西行大約 20 公里，就係世界七大奇觀之一嘅金字塔。

氣候
開羅同埋沿尼羅河峽谷地區嘅氣候係熱帶沙漠氣候，但係峽谷效應令到嗰度濕度經常好高。開羅風暴亦比較頻繁，每年3、4月風將大量撒哈拉沙漠嘅沙塵吹入城市。冬季普遍比較溫和，最凍月平均氣溫範圍喺9°C到19°C之間，最低溫偶然跌到0°C樓下。夏季長，比較炎熱，但氣溫比起好多沙漠氣候地區要低，40°C以上嘅炎熱天氣亦唔常見。開羅降水極之少，全年平均得25毫米，絕大多數集中喺11月到第二年3月之間；但有時亦會有突發嘅暴雨，引發嚴重嘅洪水。2013年12月13號開羅落過一場大雪，係開羅過去百幾年嚟頭一次落雪。

埃及城市
非洲首都